पाएं अपने शहर की ताज़ा ख़बरें और फ्री ई-पेपरडाउनलोड करें
बरलुट थाना क्षेत्र के मंडवारिया भूतगांव मार्ग पर ट्रैक्टर व मोपेड की टक्कर हो गई। हादसे में एक अधेड़ की मौत हो गई, जबकि एक महिला घायल हो गई। सूचना मिलते ही पुलिस मौके पर पहुंचकर ट्रैक्टर को जब्त किया, जबकि ट्रैक्टर चालक मौके से फरार हो गया।
हैड कांस्टेबल नारायणलाल के अनुसार जामोतरा निवासी मांगीलाल ने रिपोर्ट देकर बताया उसके मामा उड़ निवासी गिनाराम व उनकी पत्नी भागु देवी मंडवारिया से भूतगांव की ओर आ रहे थे। उस दौरान सामने से आ रहे ट्रैक्टर चालक ने तेज गति व लापरवाही से उन्हें टक्कर मार दी।
हादसे में दोनों घायल हो गए, जिन्हें सिरोही अस्पताल ले जाया गया। जहां गिनाराम की हालात नाज़ुक होने से उसे रेफर किया, लेकिन रास्ते में ही गिनाराम ने दम तोड दिया। मृतक का जावाल अस्पताल में पोस्टमार्टम कर शव परिजनों को सौंप दिया। पुलिस ने मामला दर्ज कर जांच शुरू की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn